
A JÓ ARCAI ÉS PROBLEMATIKÁJA FLANNERY O’CONNOR NOVELLÁIBAN



A dolgozat először Flannery O’Connor életművét, a posztmodern irodalmat és kultúrát mutatja be, majd O’Connor két novelláját, A sánta felmagasztaltatik és a Kinyilatkoztatás címűt vizsgálja az irodalom, a teológia és a filozófia kapcsolatának szempontjából, az eseményeket és a szereplők személyiségét megfigyelve. A novellák elemzésénél elsőként a Jó és a Rossz problematikáját tárgyalja, majd a szabadság és a felelősség kérdését, végül pedig a kegyelem megjelenésének és befogadásának lehetőségeit. A vizsgálat szellemi alapját Aquinói Szent Tamás Summa Theologica és Summa Contra Gentiles című munkáinak megfelelő részei szolgáltatták. 



